Janubiy Koreya bayrogʻi
Janubiy Koreya bayrogʻi yoki Taegukgi (koreyscha: 태극기) Janubiy Koreyaning davlat ramzidir. Janubiy Koreya 1945-yilning 15-avgustida Yaponiyadan mustaqillikka erishgach, Taegukgini davlat bayrogʻi oʻlaroq qabul qilgan. Bayroq toʻgʻri toʻrtburchak shakldagi oq matoda aks etgan boʻlib, markazida qizil va koʻk tusli Taegeuk emblemasi joylashgan. Mazkur emblemani esa qora rangdagi toʻrt trigramma oʻrab olgan.